กฎกระทรวงกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนพ.ศ. ๒๕๕๕[๑] อาศัยอำนาจตามความในมาตรา ๑๐ และมาตรา ๑๙ วรรคหนึ่งแห่งพระราชบัญญัติระเบียบข้าราชการทหาร พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑กฎกระทรวงนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๓ เป็นต้นไปเว้นแต่ข้อ ๕ ให้ใช้บังคับตั้งแต่วันที่ ๑ มกราคม พ.ศ. ๒๕๕๕ เป็นต้นไปข้อ ๒ ให้ยกเลิก(๑)กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนพ.ศ. ๒๕๔๙(๒)กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๔๙(๓)กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๓) พ.ศ. ๒๕๕๑(๔)กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๔) พ.ศ. ๒๕๕๒ข้อ ๓[๒]การได้รับเงินเดือนของบุคคลที่ได้รับการบรรจุเข้ารับราชการเป็นข้าราชการทหารให้เป็นไปตามคุณวุฒิและอัตราเงินเดือนตามบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารบัญชี ๑ ท้ายกฎกระทรวงนี้ ดังต่อไปนี้(๑) ตารางอัตราเงินเดือน ณ ๑ ม.ค. ๒๕๕๖ ให้ใช้ตั้งแต่วันที่ ๑ มกราคมพ.ศ. ๒๕๕๖ ถึงวันที่ ๓๑ ธันวาคม พ.ศ. ๒๕๕๖(๒) ตารางอัตราเงินเดือน ณ ๑ ม.ค. ๒๕๕๗ ให้ใช้ตั้งแต่วันที่ ๑ มกราคมพ.ศ. ๒๕๕๗ เป็นต้นไปข้อ ๓/๑[๓]การได้รับเงินเดือนของบุคคลที่สำเร็จหลักสูตรการฝึกของหน่วยบัญชาการถวายความปลอดภัยรักษาพระองค์ซึ่งได้รับการบรรจุเป็นพลทหารประจำการ(พลอาสาสมัคร) และนักเรียนนายสิบที่สำเร็จการศึกษาจากโรงเรียนทหารมหาดเล็กราชวัลลภรักษาพระองค์หน่วยทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ให้เป็นไปตามคุณวุฒิและอัตราเงินเดือนตามบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารสังกัดหน่วยบัญชาการถวายความปลอดภัยรักษาพระองค์บัญชี ๒ ท้ายกฎกระทรวงนี้ ดังต่อไปนี้(๑) ตารางอัตราเงินเดือน ณ ๑ ม.ค. ๒๕๕๖ ให้ใช้ตั้งแต่วันที่ ๑ มกราคมพ.ศ. ๒๕๕๖ ถึงวันที่ ๓๐ พฤศจิกายน พ.ศ. ๒๕๕๖(๒) ตารางอัตราเงินเดือน ณ ๑ ธ.ค. ๒๕๕๖ ให้ใช้ตั้งแต่วันที่ ๑ธันวาคม พ.ศ. ๒๕๕๖ เป็นต้นไปข้อ ๔กระทรวงกลาโหมอาจกำหนดให้บุคคลที่ได้รับการบรรจุเข้ารับราชการเป็นข้าราชการทหารที่มีคุณวุฒิเดียวกันได้รับเงินเดือนในอัตราที่แตกต่างกันได้เนื่องจากเป็นบุคคลที่มีคุณสมบัติตามปัจจัยที่มีผลต่อประสิทธิภาพการปฏิบัติหน้าที่ราชการโดยให้ได้รับเงินเดือนเพิ่มขึ้นตามหลักเกณฑ์ วิธีการและเงื่อนไขที่กระทรวงกลาโหมกำหนดแต่ไม่สูงกว่าที่กำหนดไว้ในบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้ข้อ ๕อัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารให้ได้รับดังต่อไปนี้(๑)บุคคลที่มีคุณวุฒิการศึกษาตรงตามบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้ให้ได้รับเงินเดือนตามตารางอัตราเงินเดือน (๑)(๒) บุคคลที่มีคุณวุฒิการศึกษาตรงตามบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้และเป็นผู้ที่มีคุณสมบัติตามปัจจัยที่มีผลต่อประสิทธิภาพการปฏิบัติหน้าที่ราชการที่กระทรวงกลาโหมกำหนดให้ได้รับเงินเดือนไม่เกินอัตราที่กำหนดตามตารางอัตราเงินเดือน (๒)ข้อ ๖บุคคลที่มีคุณวุฒินอกเหนือจากที่กำหนดไว้ในบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้ให้ได้รับเงินเดือนตามระดับและชั้นเงินเดือนข้าราชการทหาร ระดับ ป.๑ หรือ น.๑แล้วแต่กรณี โดยเทียบเคียงกับอัตราเงินเดือนในคุณวุฒิเดียวกันตามที่คณะกรรมการข้าราชการพลเรือนกำหนดซึ่งอาจสูงกว่า ต่ำกว่า หรือเท่ากัน แล้วแต่กรณีในกรณีที่ไม่สามารถดำเนินการเทียบเคียงคุณวุฒิและอัตราเงินเดือนตามวรรคหนึ่งได้ให้อัตราเงินเดือนสำหรับคุณวุฒินั้นเป็นไปตามที่กระทรวงกลาโหมกำหนดข้อ ๖/๑[๔] การบรรจุพลทหารประจำการ (พลอาสาสมัคร)ซึ่งเลื่อนฐานะเป็นนายทหารประทวน ให้ผู้นั้นได้รับเงินเดือน ระดับ ป.๑ในชั้นที่มีอัตราเงินเดือนใกล้เคียงและไม่ต่ำกว่าอัตราเงินเดือนเดิมที่ได้รับอยู่ก่อนการเลื่อนฐานะเป็นนายทหารประทวนข้อ ๗ การบรรจุนายทหารประทวนซึ่งเลื่อนฐานะเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรซึ่งเลื่อนฐานะเป็นข้าราชการกลาโหมพลเรือนชั้นสัญญาบัตรให้ผู้นั้นได้รับเงินเดือน ระดับ น.๑ หรือ น.๒ หรือ น.๓ แล้วแต่กรณีในชั้นที่เทียบได้ตรงกันกับชั้นเงินเดือนที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรตามตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งตามที่กระทรวงกลาโหมกำหนดถ้าการเลื่อนฐานะตามวรรคหนึ่งเนื่องจากผู้นั้นสำเร็จการศึกษาภายในประเทศได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาให้ใช้คุณวุฒิตามลำดับที่ ๒๔ ถึงลำดับที่ ๓๔ของบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้เว้นผู้ได้รับเงินเดือนสูงกว่าอยู่ก่อนให้ปฏิบัติตามวรรคหนึ่งถ้าการเลื่อนฐานะตามวรรคหนึ่งเนื่องจากผู้นั้นได้รับอนุปริญญาหรือประกาศนียบัตรวิชาชีพผดุงครรภ์อนามัยของกองทัพบกกองทัพเรือ กองทัพอากาศ หรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองให้ใช้คุณวุฒิตามลำดับที่ ๓๕ของบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้เว้นผู้ได้รับเงินเดือนสูงกว่าอยู่ก่อนให้ปฏิบัติตามวรรคหนึ่งสำหรับข้าราชการทหารสังกัดหน่วยบัญชาการถวายความปลอดภัยรักษาพระองค์กองบัญชาการกองทัพไทย ที่ได้เลื่อนฐานะเป็นนายทหารสัญญาบัตรหรือได้รับพระมหากรุณาธิคุณเลื่อนยศเป็นนายทหารสัญญาบัตรให้ได้รับเงินเดือนตามที่กระทรวงกลาโหมกำหนดข้อ ๘ การบรรจุนายทหารประทวนซึ่งเลื่อนฐานะเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรซึ่งเลื่อนฐานะเป็นข้าราชการกลาโหมพลเรือนชั้นสัญญาบัตรเนื่องจากผู้นั้นสำเร็จการศึกษาได้รับปริญญาหรือประกาศนียบัตรเทียบได้ไม่ต่ำกว่าปริญญาจากสถาบันการศึกษาในต่างประเทศให้ใช้คุณวุฒิตามลำดับที่ ๓๘ของบัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงนี้ซึ่งจะได้รับคุณวุฒิลำดับใดให้เป็นไปตามที่กระทรวงกลาโหมกำหนดสำหรับผู้ซึ่งได้รับเงินเดือนเกินกว่าที่ได้กำหนดไว้ตามวรรคหนึ่งอยู่ก่อนแล้วให้ได้รับเงินเดือนระดับ น.๑ หรือ น.๒ หรือ น.๓ แล้วแต่กรณีในชั้นที่เทียบได้ตรงกันกับชั้นเงินเดือนที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรตามตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งตามที่กระทรวงกลาโหมกำหนดสำหรับข้าราชการทหารสังกัดหน่วยบัญชาการถวายความปลอดภัยรักษาพระองค์กองบัญชาการกองทัพไทย ที่ได้เลื่อนฐานะเป็นนายทหารสัญญาบัตรหรือได้รับพระมหากรุณาธิคุณเลื่อนยศเป็นนายทหารสัญญาบัตรให้ได้รับเงินเดือนตามที่กระทรวงกลาโหมกำหนดข้อ ๙การบรรจุผู้เคยรับราชการ กลับเข้ารับราชการใหม่ในสังกัดกระทรวงกลาโหมให้เป็นไปตามหลักเกณฑ์ ดังต่อไปนี้(๑) ผู้เคยรับราชการเป็นข้าราชการทหารให้ผู้นั้นได้รับเงินเดือนและเงินเพิ่มต่าง ๆในระดับและชั้นที่ไม่สูงกว่าเท่าที่ได้รับอยู่เดิมขณะออกจากราชการครั้งสุดท้าย(๒) ผู้เคยรับราชการเป็นข้าราชการทหารและได้รับอนุมัติจากคณะรัฐมนตรีให้ลาออกจากราชการไปปฏิบัติงานใด ๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้ากลับเข้ารับราชการภายในกำหนดสี่ปีนับแต่วันที่ลาออกไปปฏิบัติงานดังกล่าวให้ผู้นั้นได้รับเงินเดือนและเงินเพิ่มต่าง ๆในระดับและชั้นที่ไม่สูงกว่าเท่าที่ได้รับอยู่เดิมขณะออกจากราชการครั้งสุดท้ายแต่ถ้ามีการปรับปรุงอัตราเงินเดือนหรือเงินเพิ่มต่าง ๆหลังจากที่ออกจากราชการครั้งสุดท้ายไปแล้ว ให้ปรับชั้นเงินเดือนหรือเงินเพิ่มต่างๆจากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด ทั้งนี้กรณีที่เห็นสมควรอาจให้ผู้นั้นได้รับเงินเดือนในระดับและชั้นสูงกว่าที่ได้รับอยู่เดิมขณะลาออกไปปฏิบัติงานใดๆ ก็ได้ โดยคำนวณจากเวลาที่ไปปฏิบัติงานดังกล่าวไม่เกินปีละ ๑ ชั้นตามหลักเกณฑ์ที่กระทรวงกลาโหมกำหนด(๓)ผู้เคยรับราชการเป็นข้าราชการกลาโหมพลเรือนแล้วลาออกไปรับราชการทหารกองประจำการตามกฎหมายว่าด้วยการรับราชการทหารถ้ากลับเข้ารับราชการภายในกำหนดหนึ่งร้อยแปดสิบวันนับแต่วันพ้นจากการเป็นทหารกองประจำการโดยไม่มีความเสียหายให้ผู้นั้นได้รับเงินเดือนและเงินเพิ่มต่าง ๆในระดับและชั้นที่ไม่สูงกว่าเท่าที่ได้รับอยู่เดิมขณะลาออกไปรับราชการทหารกองประจำการแต่ถ้ามีการปรับปรุงอัตราเงินเดือนหรือเงินเพิ่มต่าง ๆหลังจากที่ออกจากราชการครั้งสุดท้ายไปแล้ว ให้ปรับชั้นเงินเดือนหรือเงินเพิ่มต่างๆจากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด ทั้งนี้ เว้นแต่ในกรณีที่เห็นสมควรจะให้ผู้นั้นได้รับเงินเดือนในระดับและชั้นสูงกว่าที่ได้รับอยู่เดิมขณะลาออกไปรับราชการทหารกองประจำการโดยคำนวณจากเวลาที่ไปรับราชการทหารกองประจำการไม่เกินปีละ ๑ ชั้น ให้กระทำได้แต่ต้องได้รับอนุมัติจากหัวหน้าส่วนราชการขึ้นตรงต่อกระทรวงกลาโหม ผู้บัญชาการทหารบกผู้บัญชาการทหารเรือ หรือผู้บัญชาการทหารอากาศ แล้วแต่กรณีสำหรับการบรรจุผู้เคยรับราชการเป็นข้าราชการนอกสังกัดกระทรวงกลาโหมซึ่งมิใช่ข้าราชการการเมืองหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือเคยทำงานเป็นพนักงานเทศบาลหรือพนักงานส่วนท้องถิ่นซึ่งออกจากงานในระหว่างทดลองปฏิบัติงานให้ผู้นั้นได้รับเงินเดือนในระดับและชั้น กับเงินเพิ่มต่าง ๆที่ไม่สูงกว่าที่ได้รับครั้งสุดท้ายก่อนออกจากราชการหรืองานข้อ ๑๐การบรรจุข้าราชการซึ่งมิใช่ข้าราชการการเมืองหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือพนักงานเทศบาลหรือพนักงานส่วนท้องถิ่นซึ่งออกจากงานในระหว่างทดลองปฏิบัติงานซึ่งโอนจากส่วนราชการอื่นหรือเทศบาลมารับราชการในสังกัดกระทรวงกลาโหมให้ผู้นั้นได้รับเงินเดือนในระดับและชั้น กับเงินเพิ่มต่าง ๆที่ไม่สูงกว่าที่ได้รับอยู่ในขณะโอนให้ไว้ณ วันที่ ๘ มิถุนายน พ.ศ. ๒๕๕๕พลอากาศเอกสุกำพล สุวรรณทัตรัฐมนตรีว่าการกระทรวงกลาโหม[เอกสารแนบท้าย]๑.[๕]บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหาร(บัญชี ๑) (แก้ไขเพิ่มเติม)๒.[๖]บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารสังกัดหน่วยบัญชาการถวายความปลอดภัยรักษาพระองค์ (บัญชี ๒) (เพิ่ม)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงการกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนเพื่อให้อัตราเงินเดือนแรกบรรจุของบุคคลที่เข้ารับราชการเป็นข้าราชการทหารมีความเหมาะสมสอดคล้องกับอัตราเงินเดือนแรกบรรจุตามคุณวุฒิการศึกษาของข้าราชการพลเรือนสามัญ จึงจำเป็นต้องออกกฎกระทรวงนี้กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๗]ข้อ ๑กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๕๖ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงอัตราเงินเดือนแรกบรรจุของบุคคลที่เข้ารับราชการเป็นข้าราชการทหารเพื่อให้สอดคล้องกับอัตราเงินเดือนของข้าราชการและเจ้าหน้าที่ของรัฐตามมติคณะรัฐมนตรีเมื่อวันที่๑๐ เมษายน พ.ศ. ๒๕๕๕ และกำหนดอัตราเงินเดือนของพลทหารประจำการ (พลอาสาสมัคร)ซึ่งเลื่อนฐานะเป็นนายทหารประทวน ให้ได้รับอัตราเงินเดือนในระดับที่สูงขึ้นเพื่อสร้างแรงจูงใจในการปฏิบัติหน้าที่ราชการให้แก่ข้าราชการทหารดังกล่าว จึงจำเป็นต้องออกกฎกระทรวงนี้ปณตภร/ผู้จัดทำ๑๑ มิถุนายน๒๕๕๗[๑] ราชกิจจานุเบกษาเล่ม ๑๒๙/ตอนที่ ๕๐ ก/หน้า ๘/๘ มิถุนายน ๒๕๕๕[๒] ข้อ ๓แก้ไขเพิ่มเติมโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๓] ข้อ ๓/๑ เพิ่มโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๔] ข้อ ๖/๑ เพิ่มโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๕] บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหาร(บัญชี ๑) แก้ไขเพิ่มเติมโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๖] บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารสังกัดหน่วยบัญชาการถวายความปลอดภัยรักษาพระองค์ (บัญชี ๒) เพิ่มโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗[๗] ราชกิจจานุเบกษา เล่ม๑๓๑/ตอนที่ ๔๕ ก/หน้า ๑/๑ พฤษภาคม ๒๕๕๗